**Mi-ai spus...**

*Lyana Poezii*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai spus, că nu mă mai iubeşti, aseară….

Şi-ai zis-o aşa de-ncet,şi liniştit,

Am râs ca şi-alte dăţi, a n-a oară,

Crezând că iar îţi arde de glumit.

Şi am venit cu braţele întinse

Spre tine, aşa cum o fac mai mereu,

Cu mii de gânduri şi idei aprinse

Ca să te păcălesc şi eu la rândul meu!

Dar nu, nu-mi mai zâmbeai ca altădată,

Stăteai în colţul mesei abătut,

Privirea-ţi trăda firea zbuciumată,

Şi-o vorbă înăbuşită –n colţ de gând.

Te frământai într-una în neştire

Şi mâna îţi treceai prin păr uşor,

Privirea ta, trecea acum prin mine

Iar ochii tăi priveau acum în gol.

Şi n-am ştiut ce-anume te frământă

De ce-s aşa de aspri ochii tăi…

Mă amăgeam că gluma intuită

O fi ţinând mai mult ca de-obicei!

Dar nu, n-a fost o glumă, speriată,

M-am aşezat lividă încet pe pat,

Şi-am încercat cu vocea tremurată

Să te întreb ce s-a întâmplat de fapt!

Nu mi-ai răspuns îndată, doar o mână

Ţi-ai ridicat spre tâmple, încet, tăcut

O lacrimă ivită-n colţ de geană

Ţi s-a prelins pe faţă şi pe gât…

Şi-atunci am înţeles pe loc, aşa deodată,

O revelaţie ciudată am avut,

Că tot ce am făurit o viaţă-ntreagă

S-a prăbuşit în mai puţin de un minut!

Ce rost ar mai avea acum doar vorbe

Noiane de crâmpeie fără sens!

Când gesturile vii, gânduri tăcute

Schimbau neînţelesul în înţeles!

Şi m-a cuprins încet curiozitatea…

Dorinţa de a şti cumva şi eu

Ce s-a întâmplat, şi cine e ingrata

Ce mi-a furat în tine locul meu!

Cum stam pierdută în colţul gol de masă,

Şi încercam să rad ce m-a strivit,

M-ai readus din nou, parcă, la viaţă

Spunându-mi, că în fond, iar ai glumit…..